**1/2020 Z. z.**

**Časová verzia predpisu účinná od 15.01.2020**

**Obsah zobrazeného právneho predpisu má informatívny charakter, právne záväzný obsah sa nachádza v** [**pdf verzii**](https://www.slov-lex.sk/static/pdf/2020/1/ZZ_2020_1_20200115.pdf) **právneho predpisu.**

1

VYHLÁŠKA

Ministerstva školstva, vedy, výskumu a športu Slovenskej republiky

z 23. decembra 2019

o kvalifikačných predpokladoch pedagogických zamestnancov a odborných zamestnancov

Ministerstvo školstva, vedy, výskumu a športu Slovenskej republiky podľa [§ 85 písm. a) zákona č. 138/2019 Z. z.](https://www.slov-lex.sk/static/SK/ZZ/2019/138/#paragraf-85.odsek-1.pismeno-a) o pedagogických zamestnancoch a odborných zamestnancoch a o zmene a doplnení niektorých zákonov (ďalej len „zákon“) ustanovuje:

§ 1

(1)

Kvalifikačné predpoklady na výkon pracovnej činnosti pedagogického zamestnanca v kategórii

a)

učiteľ sú uvedené v [prílohe č. 1](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_1_k_vyhlaske_c_1_2020_z_z.oznacenie),

b)

majster odbornej výchovy sú uvedené v [prílohe č. 2](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_2_k_vyhlaske_c_1_2020_z_z.oznacenie),

c)

vychovávateľ sú uvedené v [prílohe č. 3](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_3_k_vyhlaske_c_1_2020_z_z.oznacenie),

d)

korepetítor sú uvedené v [prílohe č. 4](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_4_k_vyhlaske_c_1_2020_z_z.oznacenie),

e)

školský tréner sú uvedené v [prílohe č. 5](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_5_k_vyhlaske_c_1_2020_z_z.oznacenie),

f)

pedagogický asistent sú uvedené v [prílohe č. 6](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_6_k_vyhlaske_c_1_2020_z_z.oznacenie),

g)

zahraničný lektor sú uvedené v [prílohe č. 7](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_7_k_vyhlaske_c_1_2020_z_z.oznacenie),

h)

školský špeciálny pedagóg sú uvedené v [prílohe č. 8](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_8_k_vyhlaske_c_1_2020_z_z.oznacenie),

i)

učiteľ profesijného rozvoja sú uvedené v [prílohe č. 9](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_9_k_vyhlaske_c_1_2020_z_z.oznacenie).

(2)

Kvalifikačné predpoklady na výkon pracovnej činnosti pedagogických zamestnancov v školách a školských zariadeniach pre deti a žiakov so špeciálnymi výchovno-vzdelávacími potrebami v kategórii

a)

učiteľ sú uvedené v [prílohe č. 1](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_1_k_vyhlaske_c_1_2020_z_z.oznacenie),

b)

majster odbornej výchovy sú uvedené v [prílohe č. 2](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_2_k_vyhlaske_c_1_2020_z_z.oznacenie),

c)

vychovávateľ sú uvedené v [prílohe č. 3](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_3_k_vyhlaske_c_1_2020_z_z.oznacenie).

(3)

Kvalifikačné predpoklady na výkon pracovnej činnosti odborného zamestnanca v kategórii

a)

psychológ a školský psychológ sú uvedené v [prílohe č. 10](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_10_k_vyhlaske_c_1_2020_z_z.oznacenie),

b)

špeciálny pedagóg a terénny špeciálny pedagóg sú uvedené v [prílohe č. 11](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_11_k_vyhlaske_c_1_2020_z_z.oznacenie),

c)

kariérový poradca sú uvedené v [prílohe č. 12](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_12_k_vyhlaske_c_1_2020_z_z.oznacenie),

d)

logopéd a školský logopéd sú uvedené v [prílohe č. 13](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_13_k_vyhlaske_c_1_2020_z_z.oznacenie),

e)

liečebný pedagóg sú uvedené v [prílohe č. 14](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_14_k_vyhlaske_c_1_2020_z_z.oznacenie),

f)

sociálny pedagóg sú uvedené v [prílohe č. 15](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_15_k_vyhlaske_c_1_2020_z_z.oznacenie).

§ 2

(1)

Kvalifikačné predpoklady pedagogického zamestnanca sa posudzujú pre príslušnú kategóriu alebo podkategóriu pedagogického zamestnanca podľa [príloh č. 1 až 9](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_1_k_vyhlaske_c_1_2020_z_z.oznacenie). Získané vzdelanie sa porovnáva s požadovaným vzdelaním na základe dokladu o získanom vzdelaní, ktorým je pri posudzovaní

a)

úplného stredného odborného vzdelania

1.

vysvedčenie o maturitnej skúške,

2.

vysvedčenie o maturitnej skúške a výučný list,

3.

vysvedčenie o maturitnej skúške a vysvedčenie o záverečnej pomaturitnej skúške alebo

4.

vysvedčenie o maturitnej skúške a osvedčenie o úplnej kvalifikácii[1)](https://www.slov-lex.sk/static/SK/ZZ/2020/1/20200115.print.html#poznamky.poznamka-1) vydané oprávnenou vzdelávacou inštitúciou,[2)](https://www.slov-lex.sk/static/SK/ZZ/2020/1/20200115.print.html#poznamky.poznamka-2)

b)

vyššieho odborného vzdelania vysvedčenie o absolventskej skúške a absolventský diplom,

c)

vysokoškolského vzdelania prvého stupňa

1.

vysokoškolský diplom, vysvedčenie o štátnej skúške a dodatok k diplomu,

2.

vysokoškolský diplom, vysvedčenie o štátnej skúške, dodatok k diplomu a doklad o absolvovaní programu kvalifikačného vzdelávania alebo

3.

vysokoškolský diplom, vysvedčenie o štátnej skúške, dodatok k diplomu, osvedčenie o úplnej kvalifikácii vydané vysokou školou a doklad o absolvovaní programu kvalifikačného vzdelávania, ak ide o majstra odbornej výchovy,

d)

vysokoškolského vzdelania druhého stupňa

1.

vysokoškolský diplom, vysvedčenie o štátnej skúške a dodatok k diplomu,

2.

vysokoškolský diplom, vysvedčenie o štátnej skúške, dodatok k diplomu a doklad o absolvovaní programu kvalifikačného vzdelávania alebo

3.

vysokoškolský diplom, vysvedčenie o štátnej skúške, dodatok k diplomu, osvedčenie o úplnej kvalifikácii vydané vysokou školou a doklad o absolvovaní programu kvalifikačného vzdelávania, ak ide o vyučovanie odborných vyučovacích predmetov alebo o praktické vyučovanie.

(2)

Kvalifikačné predpoklady odborného zamestnanca sa posudzujú pre príslušnú kategóriu odborného zamestnanca podľa [príloh č. 10 až 15](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_10_k_vyhlaske_c_1_2020_z_z.oznacenie). Získané vzdelanie sa porovnáva s požadovaným vzdelaním na základe dokladu o získanom vzdelaní, ktorým je

a)

vysokoškolský diplom, vysvedčenie o štátnej skúške a dodatok k diplomu alebo

b)

vysokoškolský diplom, vysvedčenie o štátnej skúške, dodatok k diplomu a doklad o absolvovaní programu kvalifikačného vzdelávania.

(3)

Ak nie je možné posúdiť kvalifikačné predpoklady podľa odsekov 1 a 2 len na základe dokladov uvedených v [prílohách č. 1 až 16](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_1_k_vyhlaske_c_1_2020_z_z.oznacenie), k príslušnému dokladu o získanom vzdelaní sa prikladá aj informácia o obsahu záverečnej skúšky.

(4)

Kvalifikačné predpoklady na výkon pracovnej činnosti učiteľa cudzieho jazyka okrem jazykovej prípravy v cudzom jazyku v materskej škole sa posudzujú na základe porovnania získaného vysokoškolského vzdelania druhého stupňa a požadovaného vzdelania podľa [prílohy č. 1](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_1_k_vyhlaske_c_1_2020_z_z.oznacenie) na základe dokladu o získanom vzdelaní, ktorým je

a)

vysokoškolský diplom, vysvedčenie o štátnej skúške a dodatok k diplomu,

b)

vysokoškolský diplom, vysvedčenie o štátnej skúške, dodatok k diplomu a doklad o absolvovaní programu kvalifikačného vzdelávania,

c)

vysokoškolský diplom, vysvedčenie o štátnej skúške, dodatok k diplomu a vysvedčenie o štátnej jazykovej skúške alebo

d)

vysokoškolský diplom, vysvedčenie o štátnej skúške, dodatok k diplomu a doklad o absolvovaní ďalšieho vzdelávania v oblasti cudzích jazykov, organizovaného vzdelávacou inštitúciou ďalšieho vzdelávania so sídlom mimo územia Slovenskej republiky, ktoré bolo uskutočnené na území Slovenskej republiky, a doklad o vykonaní záverečnej skúšky v tejto vzdelávacej inštitúcii ďalšieho vzdelávania z príslušného cudzieho jazyka najmenej na úrovni C1 podľa Spoločného európskeho referenčného rámca pre jazyky, ak ide o vyučovanie cudzieho jazyka na druhom stupni základnej školy alebo ak ide o vyučovanie cudzieho jazyka v prvom ročníku až štvrtom ročníku gymnázia s osemročným štúdiom.

(5)

Na posudzovanie kvalifikačných predpokladov na účely splnenia podmienky výkonu činnosti vedúceho pedagogického zamestnanca a vedúceho odborného zamestnanca podľa [§ 39 ods. 3 písm. a) zákona](https://www.slov-lex.sk/static/SK/ZZ/2019/138/#paragraf-39.odsek-3.pismeno-a) sa vzťahujú odseky 1 až 3 rovnako.

§ 3

(1)

Ak ide o učiteľa, vychovávateľa alebo o majstra odbornej výchovy, kvalifikačné predpoklady vrátane kvalifikačných predpokladov uvedených v [§ 3 ods. 1 a 2](https://www.slov-lex.sk/static/SK/ZZ/2020/1/20200115.print.html#paragraf-3.odsek-1) sa posudzujú aj s ohľadom na

a)

druh školy a typ školy alebo na školské zariadenie a

b)

poskytovanie výchovy a vzdelávania deťom a žiakom so špeciálnymi výchovno-vzdelávacími potrebami.

(2)

Ak ide o učiteľa odborných vyučovacích predmetov, kvalifikačné predpoklady sa posudzujú aj porovnaním obsahu vyučovaných predmetov podľa školského vzdelávacieho programu a obsahu získaného vzdelania.

(3)

Ak ide o majstra odbornej výchovy alebo o pedagogického zamestnanca pracoviska praktického vyučovania, kvalifikačné predpoklady sa posudzujú aj porovnaním odboru vzdelávania, v ktorom majster odbornej výchovy alebo pedagogický zamestnanec pracoviska praktického vyučovania poskytuje výchovu a vzdelávanie, a obsahu získaného vzdelania.

(4)

Ak ide o pedagogického zamestnanca v zariadení sociálnoprávnej ochrany detí a sociálnej kurately alebo v zariadení sociálnych služieb (ďalej len „zariadenie sociálnej pomoci“), kvalifikačné predpoklady sa posudzujú aj s ohľadom na poskytovanie výchovy v špecializovanej samostatnej skupine pre

a)

deti s poruchami správania alebo

b)

deti, ktoré vyžadujú zvýšenú starostlivosť z dôvodu, že boli v zariadení sociálnej pomoci týrané, sexuálne zneužívané alebo že v tomto zariadení boli na nich páchané trestné činy ohrozujúce ich priaznivý psychický vývin, fyzický vývin alebo sociálny vývin.

(5)

Ak ide o odborného zamestnanca zariadenia sociálnej pomoci, rozsah požadovaného vzdelania, ktorý tvoria kvalifikačné predpoklady, sa posudzuje aj s ohľadom na vykonávanie odborných činností, ktoré tvoria druh sociálnej služby v zariadení sociálnej pomoci a s ohľadom na vekovú skupinu detí v tomto zariadení.

§ 4

(1)

Dĺžka výkonu pracovnej činnosti sa posudzuje na základe dokladov, ktorými sú

a)

doklad o každom pracovnom pomere, v ktorom bola vykonávaná pracovná činnosť pedagogického zamestnanca alebo pracovná činnosť odborného zamestnanca,

b)

pracovný posudok vydaný každým predchádzajúcim zamestnávateľom, u ktorého bola vykonávaná pracovná činnosť pedagogického zamestnanca alebo pracovná činnosť odborného zamestnanca, alebo

c)

potvrdenie o dĺžke výkonu pracovnej činnosti vydané každým predchádzajúcim zamestnávateľom, u ktorého bola vykonávaná pracovná činnosť pedagogického zamestnanca alebo pracovná činnosť odborného zamestnanca.

(2)

Vykonanie prvej atestácie učiteľa profesijného rozvoja sa posudzuje na základe dokladu, ktorým je

a)

osvedčenie o vykonaní prvej atestácie alebo

b)

iný doklad preukazujúci splnenie podmienky podľa [§ 90 ods. 1 písm. a)](https://www.slov-lex.sk/static/SK/ZZ/2019/138/#paragraf-90.odsek-1.pismeno-a) a [ods. 2 písm. a) zákona](https://www.slov-lex.sk/static/SK/ZZ/2019/138/#paragraf-90.odsek-2.pismeno-a).

§ 5

(1)

Pri posudzovaní splnenia kvalifikačných predpokladov na základe dokladu uvedeného v [prílohe č. 16](https://www.slov-lex.sk/static/SK/ZZ/2020/1/20200115.print.html#prilohy.priloha-priloha_c_16_k_vyhlaske_c_1_2020_z_z.oznacenie) alebo obsahu študijného programu sa porovnáva obsah absolvovaného vzdelávania s obsahom

a)

profesijného štandardu pre príslušnú kategóriu a podkategóriu pedagogického zamestnanca,

b)

štátneho vzdelávacieho programu a školského vzdelávacieho programu a

c)

vyučovacieho predmetu alebo skupiny vyučovaných predmetov.

(2)

Ak sa posudzujú kvalifikačné predpoklady na základe dokladu o uznaní odbornej kvalifikácie získanej v inom štáte, pri posúdení sa postupuje podľa výroku rozhodnutia orgánu, ktorý doklad o uznaní odbornej kvalifikácie vydal.

§ 6

Táto vyhláška nadobúda účinnosť 15. januára 2020.

Martina Lubyová v. r.

Príloha č. 1 k vyhláške č. 1/2020 Z. z.

[Prevziať prílohu - Príloha č. 1 - Učiteľ](https://www.slov-lex.sk/static/prilohy/SK/ZZ/2020/1/20200115_5225448-2.pdf)

Príloha č. 2 k vyhláške č. 1/2020 Z. z.

[Prevziať prílohu - Príloha č. 2 - MOV](https://www.slov-lex.sk/static/prilohy/SK/ZZ/2020/1/20200115_5225452-2.pdf)

Príloha č. 3 k vyhláške č. 1/2020 Z. z.

[Prevziať prílohu - Príloha č. 3 - Vychovávateľ](https://www.slov-lex.sk/static/prilohy/SK/ZZ/2020/1/20200115_5225456-2.pdf)

Príloha č. 4 k vyhláške č. 1/2020 Z. z.

[Prevziať prílohu - Príloha č. 4 - Korepetítor](https://www.slov-lex.sk/static/prilohy/SK/ZZ/2020/1/20200115_5225460-2.pdf)

Príloha č. 5 k vyhláške č. 1/2020 Z. z.

[Prevziať prílohu - Príloha č. 5 – Školský tréner](https://www.slov-lex.sk/static/prilohy/SK/ZZ/2020/1/20200115_5225464-2.pdf)

Príloha č. 6 k vyhláške č. 1/2020 Z. z.

[Prevziať prílohu - Príloha č. 6 – Pedagogický asistent](https://www.slov-lex.sk/static/prilohy/SK/ZZ/2020/1/20200115_5225468-2.pdf)

Príloha č. 7 k vyhláške č. 1/2020 Z. z.

[Prevziať prílohu - Príloha č. 7 – Zahrančiný lektor](https://www.slov-lex.sk/static/prilohy/SK/ZZ/2020/1/20200115_5225472-2.pdf)

Príloha č. 8 k vyhláške č. 1/2020 Z. z.

[Prevziať prílohu - Príloha č. 8 – Školský špeciálny pedagóg](https://www.slov-lex.sk/static/prilohy/SK/ZZ/2020/1/20200115_5225476-2.pdf)

Príloha č. 9 k vyhláške č. 1/2020 Z. z.

[Prevziať prílohu - Príloha č. 9 – Učiteľ profesijného rozvoja](https://www.slov-lex.sk/static/prilohy/SK/ZZ/2020/1/20200115_5225478-2.pdf)

Príloha č. 10 k vyhláške č. 1/2020 Z. z.

[Prevziať prílohu - Príloha č. 10 – Psychológ, školský psychológ](https://www.slov-lex.sk/static/prilohy/SK/ZZ/2020/1/20200115_5225480-2.pdf)

Príloha č. 11 k vyhláške č. 1/2020 Z. z.

[Prevziať prílohu - Príloha č. 11 – Špeciálny pedagóg](https://www.slov-lex.sk/static/prilohy/SK/ZZ/2020/1/20200115_5225482-2.pdf)

Príloha č. 12 k vyhláške č. 1/2020 Z. z.

[Prevziať prílohu - Príloha č. 12 – Kariérový poradca](https://www.slov-lex.sk/static/prilohy/SK/ZZ/2020/1/20200115_5225484-2.pdf)

Príloha č. 13 k vyhláške č. 1/2020 Z. z.

[Prevziať prílohu - Príloha č. 13 – Logopéd, školský logopéd](https://www.slov-lex.sk/static/prilohy/SK/ZZ/2020/1/20200115_5225486-2.pdf)

Príloha č. 14 k vyhláške č. 1/2020 Z. z.

[Prevziať prílohu - Príloha č. 14 – Liečebný pedagóg](https://www.slov-lex.sk/static/prilohy/SK/ZZ/2020/1/20200115_5225488-2.pdf)

Príloha č. 15 k vyhláške č. 1/2020 Z. z.

[Prevziať prílohu - Príloha č. 15 – Sociálny pedagóg](https://www.slov-lex.sk/static/prilohy/SK/ZZ/2020/1/20200115_5225490-2.pdf)

Príloha č. 16 k vyhláške č. 1/2020 Z. z.

[Prevziať prílohu - Príloha č. 16 - Doklady](https://www.slov-lex.sk/static/prilohy/SK/ZZ/2020/1/20200115_5225492-2.pdf)

1)

[§ 19 ods. 1 zákona č. 568/2009 Z. z.](https://www.slov-lex.sk/static/SK/ZZ/2009/568/#paragraf-19.odsek-1) o celoživotnom vzdelávaní a o zmene a doplnení niektorých zákonov.

2)

[§ 15 ods. 1 až 3 zákona č. 568/2009 Z. z.](https://www.slov-lex.sk/static/SK/ZZ/2009/568/#paragraf-15.odsek-1) v znení neskorších predpisov.